पाएं अपने शहर की ताज़ा ख़बरें और फ्री ई-पेपरडाउनलोड करें
सभी लोगों को 14 दिन होम क्वारेंटाइन किया
कटियारा में युवक की मौत के बाद हरकत में आया स्थानीय स्वास्थ्य विभाग ने 12 घरों को ट्रैक कर 40 लोगों को कोविड जांच कराई। जिसमें कुल 8 लोग पॉजिटिव पाए गए। बता दें कि कटियारा का एक युवक को गंभीर बीमारी की वजह से सासाराम के सदर अस्पताल में भर्ती कराया गया था। जहां इलाज के दौरान उसकी मौत हो गई थी। मौत की सूचना के बाद जिला से मिले आदेश के बाद हरकत में आई पीएचसी की टीम ने उस गांव में शिविर लगाकर 40 लोगों की जांच की। जिसमें 12 घरों से आने वाले 8 महिला पुरूष की रिपोर्ट पॉजिटिव पाई गई।
पीएचसी प्रभारी डॉ विजय कुमार ने बताया कि कोविड टीम में शामिल डॉक्टर केपी सिंह, फार्मासिस्ट अजीत कुमार के साथ एक एएनएम को गांव भेजा गया था। जहां शिविर के माध्यम से 3 दिन पूर्व मृत युवक के घर के आस-पास के 12 घरों के लोगों को ट्रैक किया गया। जिसमें 40 लोगों की जांच कराई गई। जिसमें 8 लोग कोरोना पॉजिटिव पाए गए। आठ लोगों के गांव में पॉजिटिव पाए जाने पर लोग सकते में आ गए हैं। पॉजिटिव मिले सभी लोगों को 14 दिन होम क्वारेंटाइन रहने की सलाह देकर जीवन रक्षक दवा दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn